
Grozījumi Valsts pārvaldes iekārtas likumā
Izdarīt Valsts pārvaldes iekārtas likumā (Latvijas Vēstnesis, 2002, 94. nr.; 2008, 96. nr.; 2009, 55., 100. nr.;  2010, 82. nr.; 2015, 222. nr.; 2016, 100. nr.; 2017, 236. nr.; 2021, 32. nr.; 2022, 240.A nr.) šādus grozījumus:
1. 88. pantā:
izteikt trešo daļu šādā redakcijā:
· "(3) Publiskas personas kapitālsabiedrības dibināšanas un līdzdalības iegūšanas kārtība ir noteikta Publiskas personas kapitāla daļu un kapitālsabiedrību pārvaldības likumā.";
aizstāt ceturtajā daļā vārdu "izdod" ar vārdiem "var izdot";
izteikt piekto daļu šādā redakcijā:
· "(5) Atvasināta publiska persona, kas nav pašvaldība, var dibināt kapitālsabiedrību vai iegūt līdzdalību esošā kapitālsabiedrībā saskaņā ar šā panta noteikumiem un nepārsniedzot savas autonomās kompetences robežas.";
izslēgt sesto daļu;
izteikt septīto daļu šādā redakcijā:
· "(7) Publiska persona, kas dibinājusi kapitālsabiedrību vai ieguvusi līdzdalību esošā kapitālsabiedrībā, pārvērtē līdzdalību tajā saskaņā ar Publiskas personas kapitāla daļu un kapitālsabiedrību pārvaldības likumu un, lemjot par līdzdalības saglabāšanu, kā arī izmaiņām līdzdalības apjomā, ievēro šā panta otrajā daļā noteikto publiskas personas līdzdalības izvērtējuma sagatavošanas kārtību."
2. Papildināt pārejas noteikumus ar 30. punktu šādā redakcijā:
30. Publisku personu kapitālsabiedrību līdzdalības pārvērtēšanas procesi, kas uzsākti līdz grozījumu šā likuma 88. panta septītajā daļā spēkā stāšanās dienai, tiek pabeigti saskaņā ar likuma redakciju, kāda ir spēkā līdzdalības pārvērtēšanas procesa uzsākšanas brīdī."

